            Santechnikos įrengimo darbai kavinėje (F korpusas) 10196 
(Valgyklos F korpuse vandentiekio ir nuotekų privedimo darbų aprašymas)

Pagal pridedamą valgyklos virtuvės gamybinių ir pagalbinių patalpų vandentiekio ir nuotekų privedimų planą  numatyti nauji vandentiekio ir nuotekų privedimo taškai prie planuojamos sumontuoti virtuvės įrangos. Vandentiekio karšto ir šalto vandens paskirstymo sistemų vamzdynai įrengiami iš daugiasluoksnių PE-X/AL/PE presuojamų vamzdžių, montuojamų paslėptai. Karštas ir šaltas vanduo jungiamas nuo veikiančių magistralinių vamzdynų ar atšakų į stovus įrengiant uždaromąją armatūrą naujoms linijoms. Pastaba-F korpuse karšto ir šalto vandentiekio vamzdynai nuo stovų iki galinių taškų sumontuoti naudojant gamintojo REHAU vamzdžius ir fasonines jungtis. Buitinės kanalizacijos vamzdynai jungiami prie veikiančių sistemų ir į artimiausiai esantį stovą prisilaikant normatyvinių dokumentų reikalavimų. Visi vandentiekio ir nuotekų privedimai turi būti tikslinami pagal įrenginių išsidėstymą ir montuojami brėžinyje nurodytame aukštyje. Naujai numatyti nuotekų tinklai patiekalų išdavimo patalpoje montuojami grindyse prisilaikant reikalavimų nuolydžiams, virtuvėje  įrengiamas nerūdijančio plieno 400x600 latakas  . Visi kampiniai rutuliniai ventiliai turi būti nukreipti į viršų. Vamzdžiai ir fasoninės dalys tiekiami su kokybę liudijančiais dokumentais, atitikties sertifikatais. Visų santechninių sistemų montavimo bei kitų darbų paskirtis-įdiegti ir sumontuoti ,išbandyti ir perduoti eksploatacijai tinkamas sistemas. Visi darbai, kurie gali būti pagrįstai laikomi būtinais tinkamam sistemų eksploatavimui, turi būti privalomi atlikti nepriklausomai nuo to, ar jie yra parodyti brėžiniuose, apibūdinti šiame apraše ar ne. Darbai bus atliekami veikiančioje ligoninėje, vandens atjungimo laikas naujų vamzdynų pajungimui , bei  visi kiti darbai derinami su ligoninės atsakingais darbuotojais. Sumontuoti vamzdynai turi būti nustatyta tvarka išbandyti ir priduoti atsakingam ligoninės atstovui. Vamzdynų bandymai vykdomi prieš apdailos atstatymo pradžią. Vamzdynų izoliavimas, tiesimo vagų, nišų ir angų užtaisymas atliekamas jau išbandžius sumontuotus vamzdynus. Pastatų šaltojo ir karštojo vandentiekio sistemos išbandomos hidrauliškai hidrostatiniu metodu iki vandens ėmimo armatūros sumontavimo. Slėgio matavimo prietaisas jungiamas sistemos žemiausiame taške. Hidraulinis slėgis matuojamas pagal veikiančius normatyvus atestuotu, spyruokliniu manometru, kurio tikslumo klasė ne žemesnė kaip 1,5; korpuso skersmuo < 160 mm. Hidraulinis bandymas vykdomas esant patalpose teigiamai temperatūrai. Bandomasis slėgis turi viršyti ribinį darbinį slėgį  1,5 karto. Užpildžius vamzdyną vandeniu, bandomuoju slėgiu bandoma ne mažiau kaip 30 min., apžiūrint vamzdyną bei sujungimus. Jei vamzdynuose nepastebėta nutekėjimų ar kitų defektų, jis laikomas tinkamu eksploatuoti.
Aplinkos apsauga. Darbų sauga - organizuojant statybos darbus, reikia numatyti aplinkos apsaugos priemones, kad statybos metu  neužteršti grunto, vandenų ir atmosferos. Atliekant statybos darbus, veikiančioje ligoninėje reikia laikytis aplinkosauginių ir “Saugos ir sveikatos taisyklių statyboje” (DT 5-00) reikalavimų. 1) Visi statyboje dirbantys darbuotojai turi būti supažindinti su darbo saugos reikalavimais. 2) Ypatingas dėmesys turi būti skirtas dirbančiųjų saugioms darbo sąlygoms. Vykdant montavimo darbus, techniškai tvarkingomis takelažo priemonėmis, teisingai stropuoti konstrukcijų elementus; 5) Saugiam montavimo darbų vykdymui naudoti reikalingas aptvėrimo priemones, bei įrengimus; 6) Teisingai ir saugiai naudotis lipynėmis ir aikštelėmis. 7) Dirbti tik apsirūpinus individualiomis darbų saugos priemonėmis (šalmais, skydeliais, apsauginiais diržais, spec. rūbais). Teritorijoje, kur yra ligoninės personalo darbo vietos ar lankytojų susibūrimo vietos, rangovas turi imtis visų saugumo priemonių atitveriant darbo zonas. Tose vietose, kur yra pavojus pažeisti esamas komunikacijas, darbus reikia atlikti ypač atidžiai. Darbai tokiose zonose, kur yra veikiančios komunikacijos, galimi tik su tas komunikacijas eksploatuojančių atsakingų ligoninės asmenų leidimu. Visos darbų vykdymo zonos turi būti aptvertos ir įrengti įspėjimo ženklai, informuojantys apie tai, jog netoliese yra pavojaus zona. Baigus statybos - montavimo darbus, statybos teritorija turi būti sutvarkyta, pašalintos statybos atliekos ir šiukšlės iš objekto.
                Gaisrinė sauga. Vykdant statybos-remonto darbus būtina laikytis bendrųjų gaisrinės saugos taisyklių reikalavimų. Be šių taisyklių būtina vykdyti galiojančių standartų, statybos techninių reglamentų ir normų, technologinių sąlygų, elektros įrenginių įrengimo ir eksploatacijos taisyklių, taip pat kitų gaisrinę saugą reglamentuojančių norminių aktų reikalavimus. Asmenys, pažeidę gaisrinės saugos taisykles, atsako Lietuvos respublikos įstatymu nustatyta tvarka. Darbo zonose turi būti numatyta vieta pirminėms gaisro gesinimo priemonėms. Už statomo ar remontuojamo statinio, statybininkų buitinių ir pagalbinių patalpų bei teritorijos gaisrinę saugą atsako statybos vadovas (rangovas).
	Eil. 
Nr.
	
                                           Darbų aprašymas
	Mato
vnt.
	
Kiekis

	1.
	Vidaus kanalizacijos 100mm skersmens vamzdynų ardymas
	m
	4,0

	2. 
	Vidaus vamzdynų iki 32mm skersmens vamzdžių ardymas
	m
	12,0

	3. 
	Vagų pramušimas ir atstatymas betoninėse grindyse ir sienose pramušant rankiniu būdu
	m
	21,0

	4.
	Vamzdžių ,kurių diametras iki 50mm prijungimas prie veikiančios vandens sistemos
	vnt.
	12,0

	5.
	Vamzdžių, kurių diametras 100mm  prijungimas prie veikiančių kanalizacijos tinklų
	m
	4,0

	6.
	Plastikinių kanalizacijos vamzdžių ,kurių D 50-100mmtiesimas
	m
	18,0

	7.
	Vidaus vandentiekio vamzdynų tiesimas iš polietileninių vamzdžių, kurių skersmuo iki 50mm
	m
	78,0

	8.
	Latakas iš nerūdijančio plieno 400x600 mm
	Kompl.
	1

	9. 
	Latako iš nerūdijančio plieno 400x600mm montavimas
	Kompl.
	1

	10.
	Movinių prietaisinių ventilių montavimas
	Vnt.
	24,0


	

Kiekių žiniaraštis
